ועדת הכספים, כנסת 19, פרוטוקול מספר 434, 2014-10-29 10:30

ניסן סלומינסקי: רבותי, אני מתנצל, היינו בוועדת הכנסת לדון בנושאים של הוועדה, ונתנו לגפני לדבר וסוכם שזה יהיה על חשבון הדיבור שלו פה.

ניסן סלומינסקי: אז פה אין לו כבר את הדיבור, כי הוא דיבר שם.

ניסן סלומינסקי: אנחנו פותחים בנושא של הרביזיה.

<טמיר כהן: פנייה ראשונה שנמצאת ברביזיה היא פנייה 219 של רשות מקרקעי ישראל.

יעקב ליצמן: רגע, איפה אתה הלכת?

<טמיר כהן: זה בחוברת נפרדת.

<טמיר כהן: הפרדנו גם את זה, שיהיה לכם עוד יותר נוח.

יעקב ליצמן: אנחנו לא מחפשים נוח, אנחנו מחפשים לשרוף זמן.

יעקב ליצמן: למה אתה דואג לנו לנוח?

סתיו שפיר: אנחנו מדברים על הפנייה מאתמול, שחלקה עובר דרך החטיבה להתיישבות?

<טמיר כהן: אני מדבר על פנייה 219.

ניסן סלומינסקי: מי בעד?

סתיו שפיר: כן, עובר שם כסף דרך החטיבה להתיישבות, גוף שהתקציב שלו לא מפוקח ואי אפשר לדעת אם הכסף הזה יגיע ליעדו.

יעקב ליצמן: אה, זה נתיב העברות תקציביות?

סתיו שפיר: כן, "החור השחור" של הקומבינות פוליטיות.

ניסן סלומינסקי: מי בעד הרביזיה?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: ירים את ידו.

ניסן סלומינסקי: בעד – מיעוט

ניסן סלומינסקי: בקשת הרביזיה לא אושרה.

ניסן סלומינסקי: הרביזיה נפלה.

<טמיר כהן: פניות 247 עד 256 של משרד ראש הממשלה.

סתיו שפיר: שתדעו, הפנייה כוללת עשרה נושאים שונים שאין בהם שום קשר.

משה גפני: אנחנו מדברים על גזלה של כסף.

ניסן סלומינסקי: מי בעד הרביזיה?

ניסן סלומינסקי: ירים את ידו?

משה גפני: תלמידי חוץ – הם מבטלים את זה - - -

סתיו שפיר: ניסן, זו פנייה תקציבית שלא היית צריך להביא בצורה הזו.

סתיו שפיר: היית צריך לפרק אותה.

ניסן סלומינסקי: מי נגד הרביזיה?

ניסן סלומינסקי: ירים את ידו.

סתיו שפיר: להביא אותה נושא-נושא.

סתיו שפיר: אתה לא יכול לעסוק בעשרה נושאים שונים בפנייה אחת.

סתיו שפיר: בעד – מיעוט

סתיו שפיר: בקשת הרביזיה לא אושרה.

משה גפני: פשוט לא ייאמן.

משה גפני: אתה אפילו לא מנסה להיראות שאתה עוזר לנו.

משה גפני: אפילו לא מנסה להיראות.

יעקב ליצמן: הוא מקור הבעיה.

משה גפני: הוא הבעיה.

משה גפני: הוא הבעיה.

משה גפני: הוא הגנב.

יצחק כהן: כמה כסף גנבתם בסעיפים האלה?

משה גפני: הוא הגנב.

ניסן סלומינסקי: אנחנו עוברים להעברות כספיות.

משה גפני: הוא אפילו לא מנסה להראות שהוא עוזר לנו.

משה גפני: אפילו לא מנסה להראות.

משה גפני: אחרי זה אתה הולך ומתפאר בעיתונות החרדית.

משה גפני: איזה רמאים אלה.

יצחק כהן: רגע, דיברנו פה שהם צריכים לחשוף את המכרזים.

סתיו שפיר: אין בשביל מה.

משה גפני: מה עם המכרזים של "מסע" ו"תגלית"?

יצחק כהן: מה עם המכרזים?

משה גפני: לא מעניין אותו שום דבר.

משה גפני: העיקר שהוא מקבל את הכסף שלו.

סתיו שפיר: ניסן, אין מה להזדרז.

סתיו שפיר: אתה איחרת ברבע שעה.

סתיו שפיר: אנחנו נעבור על ההעברות בסבלנות.

סתיו שפיר: יש פה שאלות.

סתיו שפיר: אל תרוץ.

ניסן סלומינסקי: פנייה 259 עד 260.

סתיו שפיר: לא קיבלנו את הדפים.

משה גפני: אני הגעתי למסקנה שלא אכפת לך בכלל שאני צועק עליך.

משה גפני: אתה משוויץ עם זה אצל האנשים שלך: הנה, גפני אומר לי "גנב".

משה גפני: אתה משוויץ עם זה.

ניסן סלומינסקי: מי מציג את ההעברה הזו?

סתיו שפיר: לא מעניין אותך לא המדינה, לא הממלכתיות, לא מעניין אותך כלום.

סתיו שפיר: מעניין אותך הכיס הקטן שלך.

סתיו שפיר: שתוכל לבוא לאנשים שלך: גפני תוקף אותי, הוא אומר שאני מושחת בגלל שאני מביא לכם כסף גנוב.

סתיו שפיר: תאמין לי שאתה גנב.

<שאול הויזלר: בוקר טוב.

<שאול הויזלר: שאול הויזלר, אגף תקציבים, מהמשרד להגנת הסביבה.

יעקב אשר: הם שודדים, הם לא גנבים.

יעקב אשר: לאור יום.

משה גפני: לא מעניין אותו מהמדינה, לא מעניין אותו מכלום.

משה גפני: רק שהוא יכול לבוא לאותם אנשים שם ולהגיד להם: הנה, גפני צעק עלי.

ניסן סלומינסקי: תציג את זה, בבקשה.

משה גפני: זה מה שמעניין אותך, לא מעניין אותך שום דבר אחר.

משה גפני: רק זה.

משה גפני: תאמין לי, אני עובד בשירות שלך.

<שאול הויזלר: מדובר בהעברה לרמת חובב.

<שאול הויזלר: כמו שידוע לכולם - - -

משה גפני: מושחת.

יעקב ליצמן: גפני, בשביל 20 מיליון שקל, שווה לו.

משה גפני: מושחת.

<שאול הויזלר: זה איזור שנגוע בפסולות בעיקר פסולות מסוכנות - - -

משה גפני: - - -

ניסן סלומינסקי: גפני, פעם ראשונה, אני מבקש.

משה גפני: מאה אחוז.

<שאול הויזלר: - - - אם מישהו רוצה לעיין בהם - - -

יצחק כהן: איפה רשויות האכיפה?

סתיו שפיר: אני אף פעם לא קיבלתי אזהרה של פעם ראשונה.

ניסן סלומינסקי: קיבלת שלוש פעמים.

ניסן סלומינסקי: תמיד קיבלת.

משה גפני: אתה אפילו לא מנסה לצייר כאילו שאתה עוזר לנו.

<שאול הויזלר: - - - הפרויקט נמצא במשך השנים - - -

יעקב ליצמן: עם כל הכבוד, אדוני, אם אתה תמשיך ככה לדבר, אנחנו נפוצץ את הישיבה.

יעקב ליצמן: אני אומר לך את זה מיד כאן.

ניסן סלומינסקי: מה אתה עושה עכשיו?

יעקב ליצמן: אני לא מוכן שהוא יברבר: בלה, בלה, בלה.

ניסן סלומינסקי: אבל מה אתה עושה עכשיו?

ניסן סלומינסקי: אבל בלי שהוא מדבר, מה אתה עושה?

יעקב ליצמן: אני לא מוכן לזה.

יעקב ליצמן: זה לא מעניין אותי.

יעקב ליצמן: אם אתה לא יודע להשליט סדר – תתפטר.

יעקב ליצמן: תעשה סדר בוועדה - - - אני רוצה לשמוע מה שהוא אומר.

יצחק כהן: לגבי הפטור ממכרז של "נתיב" – ביקשנו.

יצחק כהן: לא, באמת ביקשנו.

יצחק כהן: הם אמרו שיציגו את זה.

משה גפני: היה בישיבה הקודמת.

משה גפני: הוא צודק.

יצחק כהן: הם אמרו שיביאו את הפטור ממכרז.

יצחק כהן: מדובר פה על מיליארדים.

יצחק כהן: יש פה הרבה תחנות בדרך.

יצחק כהן: יש הרבה החלפת מזוודות בדרך.

יצחק כהן: לא רק אתם גונבים.

יצחק כהן: עוד אנשים גונבים פה.

ניסן סלומינסקי: רב יצחק, אני מבקש.

ניסן סלומינסקי: היית סגן שר, אני לא רוצה שנתחיל לעשות סדר על-ידי הוצאה של אנשים.

ניסן סלומינסקי: אז אני לא רוצה את זה ואני מבקש ממך פעם ראשונה.

ניסן סלומינסקי: בבקשה, רב יצחק, אני מבקש, אני אעשה את זה.

יצחק כהן: סליחה, סליחה, מקסימום אתה יכול להוציא אותי.

ניסן סלומינסקי: אני אוציא.

יעקב ליצמן: תוציא, תוציא אותנו.

יעקב ליצמן: מה אתה מבהיל אותנו?

יעקב ליצמן: מושחתים הביתה.

יעקב ליצמן: מושחתים הביתה.

יעקב ליצמן: גנבים.

יצחק כהן: יש פה בעיה מוסרית.

יצחק כהן: יש פה בעיה מוסרית.

יצחק כהן: יש פה פטור ממכרז - - - אינטרסנטים.

יעקב ליצמן: אני אגיד לך כמה סעיפים יש היום שאתם גונבים כסף - - -

משה גפני: תוציא, אנחנו מעוניינים שתוציא אותנו.

יעקב ליצמן: אני יודע שיש גניבות כאן.

משה גפני: תוציא את כל החרדים, שכולם יראו את זה.

יעקב ליצמן: תוציא, תוציא.

יעקב ליצמן: מושחתים הביתה.

יעקב ליצמן: לך הביתה.

משה גפני: תוציא את החרדים.

יעקב ליצמן: מושחתים.

יצחק כהן: מה עם הפטור ממכרז?

משה גפני: לא, לא, לא.

ניסן סלומינסקי: גפני, פעם שנייה.

משה גפני: תוציא, תוציא, תוציא.

משה גפני: שכולם יראו את זה.

יעקב ליצמן: ניסן, פעם ראשונה, ניסן, פעם שנייה, וניסן, פעם שלישית, ותצא החוצה.

ניסן סלומינסקי: תמשיך, בבקשה.

משה גפני: ביקשנו מכרז, ביקשנו פטור ממכרז.

<שאול הויזלר: למעשה מדובר בפרויקט - - -

משה גפני: ביקשנו פטור ממכרז.

משה גפני: ביקשנו פטור ממכרז.

יצחק כהן: רוצים לראות את זה.

משה גפני: רוצים לראות את הפטור ממכרז.

יצחק כהן: רוצים לחשוף את השחיתויות.

יצחק כהן: איפה הפטור ממכרז?

משה גפני: לא יכול להיות דבר כזה.

ניסן סלומינסקי: גפני, אני מבקש ממך לצאת.

יצחק כהן: אל תבקש, תביא את הפטור.

משה גפני: מי צריך לצאת?

ניסן סלומינסקי: אני מבקש ממך לצאת החוצה.

יצחק כהן: לא, אתה לא יוצא.

יצחק כהן: הוא לא יוצא.

משה גפני: - - -

יצחק כהן: הוא בסך-הכול ביקש בקשה לגיטימית, לראות את הפטור ממכרז.

ניסן סלומינסקי: גפני, ביקשתי ממך לצאת החוצה, בבקשה.

יצחק כהן: הוא רוצה לראות את הפטור ממכרז.

משה גפני: אבל לא קראת לי שלוש קריאות.

יצחק כהן: אתה לא רוצה לראות את הפטור ממכרז?

ניסן סלומינסקי: מה?

משה גפני: לא קראת לי שלוש קריאות.

משה גפני: אני אצא.

ניסן סלומינסקי: טוב, סליחה.

ניסן סלומינסקי: קריאה ראשונה - -

יעקב ליצמן: לא, אם הוא יצא - - -

ניסן סלומינסקי: - - פעם שלישית, פעם שלישית.

יעקב ליצמן: גפני, תפחד מאוד.

יעקב ליצמן: גפני, תפחד.

משה גפני: - - - אני אומר פה את האמת.

יצחק כהן: מ"נתיב" רוצים את הפטור מכרז.

יצחק כהן: יש פה כמה אינטרסנטים שגוזרים קופונים.

יצחק כהן: רוצים לראות את זה, לעזאזל.

משה גפני: איפה הפטור ממכרז?

משה גפני: איפה הפטור?

משה גפני: מה זה?

ניסן סלומינסקי: רב יצחק, פעם שנייה.

יעקב ליצמן: רגע, למה אתה מפלה אותי?

יעקב ליצמן: למה אתה מפלה אותי?

יעקב ליצמן: למה אתה מפלה אותי?

משה גפני: הכול בשביל 20 מיליון שקל שאתה מקבל?

יצחק כהן: אני רוצה לראות את הפטור ממכרז.

ניסן סלומינסקי: גפני, בבקשה, צא החוצה.

יעקב ליצמן: גפני, צא החוצה.

משה גפני: כמה העברת כסף להתנחלויות?

משה גפני: כמה קיבלת תמורת זה?

ניסן סלומינסקי: בבקשה, צא החוצה.

יצחק כהן: את הפטור הוא רוצה לראות.

משה גפני: את הפטור אנחנו רוצים לראות.

סתיו שפיר: על מה, שהוא שואל שאלות?

סתיו שפיר: על מה אתה מוציא אותו החוצה?

ניסן סלומינסקי: גפני, בבקשה, צא החוצה.

משה גפני: מה?

משה גפני: מה?

ניסן סלומינסקי: בבקשה, צא החוצה.

משה גפני: מי יצא?

ניסן סלומינסקי: אתה, בבקשה.

יצחק כהן: לאן הגענו?

יעקב ליצמן: תביא סדרנים.

ניסן סלומינסקי: בבקשה.

סתיו שפיר: על מה אתה מוציא אותו מהוועדה?

יצחק כהן: בוא, - - -

יעקב ליצמן: יוצאים החוצה?

יעקב ליצמן: לא, יש שחיתות בעוד סעיף עוד מעט.

יעקב ליצמן: יש שחיתות כאן.

ניסן סלומינסקי: טוב, בבקשה.

ניסן סלומינסקי: גפני, בבקשה.

סתיו שפיר: תענה פעם אחת על השאלה.

יעקב ליצמן: יש שחיתות בסעיף, עוד מעט שאנחנו הולכים להביע, שחיתות כאן.

יעקב ליצמן: אני אומר לכם, אני יודע מה אני מדבר.

ניסן סלומינסקי: גפני לא צריך להצביע.

משה גפני: מה זה נוגע, "להצביע"?

משה גפני: מה נוגע, "להצביע"?

ניסן סלומינסקי: לא, אמרתי את זה לרב יצחק.

יצחק כהן: מושחתים, נמאסתם.

יצחק כהן: מושחתים, נמאסתם.

ניסן סלומינסקי: מאה אחוז.

ניסן סלומינסקי: טוב, אוקי, בבקשה.

יצחק כהן: אבל איפה רשויות האכיפה?

יצחק כהן: איפה התקשורת?

יצחק כהן: יש פה בעיה אדירה.

משה גפני: רק שנייה.

משה גפני: אני יוצא.

יעקב ליצמן: בלי ידיים.

יעקב ליצמן: בלי ידיים.

יצחק כהן: איפה התקשורת?

משה גפני: אני יוצא, רק שיצלמו איך שהוא מוציא את החרדים, שנוכל להראות את זה.

משה גפני: פשוט, אתה שונא חרדים.

יעקב ליצמן: פעם ראשונה שיושב יושב-ראש, שאני לא רוצה להגדיר אותו כבר.

משה גפני: שונא חרדים.

ניסן סלומינסקי: טוב, בבקשה.

ניסן סלומינסקי: תודה רבה.

משה גפני: מושחת ששונא חרדים.

<קריאות: - - -

<קריאה: עזבו אותו - - - אל תיגע בו.

<קריאה: אל תיגע בו.

<קריאה: אל תיגע בו.

ניסן סלומינסקי: לא, רב יצחק, נו.

ניסן סלומינסקי: רב יצחק.

סתיו שפיר: ניסן, נו, עזבו את השטויות ואל תוציא אותו מהוועדה.

סתיו שפיר: בואו ננהל פה דיון.

סתיו שפיר: ממילא נגמר הדיון.

ניסן סלומינסקי: גפני, בבקשה.

ניסן סלומינסקי: גפני, בבקשה לצאת החוצה.

משה גפני: בסדר, אני יוצא, יוצא, יוצא.

ניסן סלומינסקי: טוב, אתה מוכן להסביר?

ניסן סלומינסקי: אתה מוכן?

משה גפני: זה לא כבוד גדול לשבת אתך.

משה גפני: זה לא כבוד גדול.

<שאול הויזלר: אני חוזר שנית: שאול הויזנר מהמשרד - - -

סתיו שפיר: שאול, אי אפשר לשמוע אותך.

סתיו שפיר: אין מה, לא, לא מדברים פה בשביל הרקורד.

סתיו שפיר: מדברים כדי - - - אז תמתינו.

משה גפני: אתה שונא חרדים.

יצחק כהן: סתיו וזהבה, יש פה שחיתות, אנחנו רוצים פשוט לחשוף אותה.

סתיו שפיר: ותישארו פה, אל תצאו מכאן.

יצחק כהן: ביקשנו בישיבה הקודמת שיציגו - - -

ניסן סלומינסקי: רב יצחק, רב יצחק, אני לא רוצה להוציא אותך.

ניסן סלומינסקי: לא, לא.

ניסן סלומינסקי: את רב יצחק עוד לא הוצאתי.

יעקב ליצמן: יש שחיתות - - -

משה גפני: שכולם ידעו את האמת עליך.

משה גפני: אל תתיפייף בעיני הציבור החרדי.

סתיו שפיר: אל תצאו מפה.

סתיו שפיר: תישארו פה.

משה גפני: אפילו למראית עין לא עשית את זה.

ניסן סלומינסקי: טוב, בבקשה.

יעקב ליצמן: - - - בוא נראה אתכם גברים, בוא נראה אתכם מצביעים - - -

סתיו שפיר: ניסן, תתייחס לדברים שהם מדברים עליהם.

ניסן סלומינסקי: שאול, בבקשה, תסביר.

סתיו שפיר: ועדה יחידה שמוציאים ממנה אנשים בכוח כי הם שואלים שאלות.

<שאול הויזלר: מדובר במספר החלטות ממשלה מ-2004 ו-2005 - - -

יצחק כהן: - - - רוצים את הפטורים.

יצחק כהן: רוצים לראות את הפטורים.

<שאול הויזלר: בעקבותיהן תוקצבו למעשה 220 מיליון שקל.

יצחק כהן: מי הזכיינים?

יצחק כהן: - - -

ניסן סלומינסקי: רב יצחק, בבקשה.

ניסן סלומינסקי: רב יצחק, בבקשה.

ניסן סלומינסקי: רב יצחק, אני מבקש.

סתיו שפיר: שאול, אי אפשר.

סתיו שפיר: לא שמענו שום דבר.

סתיו שפיר: לא שמענו כלום.

סתיו שפיר: תתחיל מהתחלה ונשמע מה אתה אומר.

<שאול הויזלר: אני מתחיל מהתחלה, בפעם השלישית.

סתיו שפיר: אבל מה לעשות?

סתיו שפיר: אתה מדבר - - -

ניסן סלומינסקי: בבקשה, שאול.

<שאול הויזלר: אני מתחיל מהתחלה.

<שאול הויזלר: אני מתחיל מהתחלה.

<שאול הויזלר: שאול מאגף תקציבים במשרד להגנת הסביבה.

<שאול הויזלר: מדובר במספר החלטות הממשלה מ-2004–2005 בנושא שיקום רמת חובב.

<שאול הויזלר: למעשה הממשלה החליטה לתקצב בהרשאה להתחייב 220 מיליון שקל.

<שאול הויזלר: אני מניח שרובכם מכירים את רמת-חובב – יש שם מפגעי ריח ומים חמורים מאוד.

<שאול הויזלר: הפרויקט בוצע כמעט בכולו ומדובר ב-19.5 מיליון שקל האחרונים; מתקצבים את ההרשאה להתחייב.

<שאול הויזלר: למעשה, העברת מזומן לתקצוב ההרשאה וההתחייבות שכבר ניתנה.

ניסן סלומינסקי: מישהו רוצה?

סתיו שפיר: כן, יש לי מספר שאולות על הנושא הזה.

יצחק כהן: בלי שום קשר מבקש התייעצות סיעתית.

יצחק כהן: התייעצות סיעתית אני מבקש.

יעקב ליצמן: אגב, למה צריך כסף לטיהור הממשלה?

ניסן סלומינסקי: בבקשה, סתיו.

יצחק כהן: ביקשתי התייעצות אחרי הדברים של סתיו.

סתיו שפיר: מה היה סך התשלום או התקצוב לטיפול ברמת חובב?

סתיו שפיר: כי חיפשתי בין סעיפי התקציב ואני רואה פה חמש-שש תקנות שונות לטיפול בפסולת הרעילה.

<שאול הויזלר: יש תקנה אחת.

<שאול הויזלר: הכול מופיע תחת תקנה אחת, וזה 220 מיליון שקל.

סתיו שפיר: זה הרבה מאוד – 0026034, 008, 007.

<שאול הויזלר: זה הכול ב-83.

סתיו שפיר: 7610993, 994.

<שאול הויזלר: אני מצטער, אני לא מכיר את התקנות האלה.

<שאול הויזלר: הכול נמצא בסעיף 83.

<שאול הויזלר: סעיף 83 בתקנה 1.

<שאול הויזלר: אם את רוצה את מספר התקנה, אני גם יכול להגיד.

סתיו שפיר: אז מה זה התקנה של הטיפול באתר הפסולת הרעילה ברמת-חובב?

<שאול הויזלר: איזה מספר תקנה?

סתיו שפיר: שבה מופיע שהסיכום היה 28 מיליון בבסיס.

סתיו שפיר: בשנה שעברה הוא התחיל מ-25 ועלה ל-72, השנה הוא מתחיל מ-28.

<שאול הויזלר: איזו תקנה?

סתיו שפיר: 26034007.

<שאול הויזלר: 2603 לא היתה קיימת בשנה שעברה.

סתיו שפיר: סליחה.

סתיו שפיר: 83040141.

<שאול הויזלר: 83, זו התקנה של רמת חובב.

סתיו שפיר: אז אלה הסכומים.

סתיו שפיר: בשנה שעברה הוא לקח 72 מיליון.

<שאול הויזלר: כן, אני חוזר שנית: הוקצבה הרשאה להתחייב של 220 מיליון, זו הרשאה להתחייב.

<שאול הויזלר: יצאה התחייבות, וכל שנה בעצם מימנו את ההתחייבות.

<שאול הויזלר: למעשה, שמו מזומן לממן את ההתחייבות שכבר יצאה.

סתיו שפיר: מה היה סך התשלום על הטיפול ברמת-חובב?

<שאול הויזלר: 220 מיליון.

סתיו שפיר: בסך הכול?

<שאול הויזלר: בסך-הכול.

ניסן סלומינסקי: רבותי, מי בעד לאשר את 259 עד 260?

ניסן סלומינסקי: מי בעד לאשר את ההעברה?

ניסן סלומינסקי: ירים את ידו.

יצחק כהן: רגע, ביקשתי התייעצות סיעתית, ריבונו של עולם.

ניסן סלומינסקי: מתי ביקשת?

יעקב ליצמן: הוא ביקש.

יעקב ליצמן: לפני דקה הוא ביקש.

יצחק כהן: תשאל את המזכירות שלך.

ניסן סלומינסקי: הוא ביקש?

יעקב ליצמן: הוא ביקש, הוא ביקש.

סתיו שפיר: הוא ביקש התייעצות סיעתית.

יצחק כהן: יש בהקלטה.

יעקב ליצמן: אגב, אתה לא יכול להצביע כבר.

ניסן סלומינסקי: ביקשנו אישור להאריך.

סתיו שפיר: לא, מה זה "אישור"?

סתיו שפיר: השעה 11:00.

ניסן סלומינסקי: בסדר, ביקשת שלא.

ניסן סלומינסקי: בכל אופן, אם יגיע אישור, אז ב-11:04 דקות תיגמר ההתייעצות.

סתיו שפיר: מה זה, אם יגיע אישור?

ניסן סלומינסקי: ביקשנו אישור להאריך בעוד רבע שעה.

סתיו שפיר: אבל יש - - - יש לנו עבודה במליאה.

יצחק כהן: ניסן, אני חייב להיות למעלה.

ניסן סלומינסקי: בסדר.

ניסן סלומינסקי: אז אם יאשרו, יאשרו.

ניסן סלומינסקי: אם לא יאשרו, לא יאשרו.

סתיו שפיר: מה דחוף לך עכשיו?

ניסן סלומינסקי: דחוף לי שהתנהגות כמו ההתנהגות הזאת, זו בושה שאין כדוגמתה, לאנשים, לכנסת.

סתיו שפיר: התנהגות כמו ההתנהגות שלך היא בושה שאין כדוגמתה.

ניסן סלומינסקי: אוקי, אז יש לנו ויכוח.

ניסן סלומינסקי: שאלת אותי מה - - -

סתיו שפיר: נכון, יש לנו ויכוח.

סתיו שפיר: מה עכשיו דחוף לך לעלות על זמן מליאה בשביל להעביר עוד מיליונים?

סתיו שפיר: למה לא לעשות פה דיון רציני?

סתיו שפיר: אתה מנסה למנוע את זה שחברי הכנסת יוכלו להיות בדיון.

ניסן סלומינסקי: יש אישור לחצי שעה, אז אנחנו ב-11:04 דקות ממשיכים בהצבעה.

ניסן סלומינסקי: רבותי, נגמרה ההתייעצות הסיעתית.

יעקב ליצמן: אלכס, - - - אתה חדש כי חזרת רק עכשיו.

יעקב ליצמן: אבל אם אתה חושב שאתה הולך לעבוד מולנו, אני מציע לך, אל תעשה את זה.

אלכס מילר: תעשו מה שאתם רוצים, אבל למה אני צריך - - -

ניסן סלומינסקי: רבותי, אנחנו מחדשים את הישיבה.

יעקב ליצמן: - - -

אלכס מילר: תעשה מה שאתה רוצה.

אלכס מילר: למה אני צריך להיות חלק מזה?

יעקב ליצמן: אז תדבר אתו.

יעקב ליצמן: זה לא חוקי.

יעקב ליצמן: 11:05, בעיית משמעת.

יעקב ליצמן: אני רוצה לשמוע את גפני למעלה – אסור לי?

יעקב ליצמן: אסור לי לשמוע אותו?

יעקב ליצמן: אני רוצה להגיש שאילתה נוספת על משהו, אסור לי לעשות את זה?

ניסן סלומינסקי: רבות, יש לנו אישור מהיושב-ראש - - -

יעקב ליצמן: אני צריך לשמוע אותך ואת כל השטויות שלך?

ניסן סלומינסקי: ליצמן, ליצמן, ליצמן.

אלכס מילר: אל תקשיב לי.

יעקב ליצמן: כן, אפשר לחשוב.

ניסן סלומינסקי: ליצמן, ליצמן, ליצמן.

ניסן סלומינסקי: אלכס, בבקשה.

ניסן סלומינסקי: יש לנו אישור להמשיך עד 11:30.

ניסן סלומינסקי: ההתייעצות הסיעתית הסתיימה.

ניסן סלומינסקי: מי בעד לאשר פנייה 259 עד 260?

ניסן סלומינסקי: ירים את ידו.

ניסן סלומינסקי: מי נגד?

יעקב ליצמן: רביזיה.

יעקב ליצמן: בעד – רוב

יעקב ליצמן: פנייה מס' 259 עד 260 אוּשרה.

ניסן סלומינסקי: הפנייה אוּשרה, יש רביזיה.

יעקב ליצמן: בין כך לא תאשר את זה.

יעקב ליצמן: אז בשביל מה אתה עושה את זה?

יעקב ליצמן: הרי הרביזיה אחרי חצי שעה כבר, אז בשביל מה אתה עושה את זה?

ניסן סלומינסקי: פנייה 263.

<קריאה: הוא לא פה.

ניסן סלומינסקי: יוסי לא פה.

ניסן סלומינסקי: פנייה מס' 265, עמוד 31.

יעקב ליצמן: מה עם 263?

ניסן סלומינסקי: הנציג לא פה.

ניסן סלומינסקי: מי מסביר את 265?

<יובל טלר: יובל טלר, רפרנט שיכון באגף תקציבים במשרד האוצר.

<יובל טלר: הפנייה נועדה לתקצוב כ-650 מיליון שקל בהרשאה להתחייב למטרות הבאות:

<יובל טלר: 475 מיליון שקל לצורך ביצוע עבודות תכנון ופיתוח באמצעות חברות מנהלות, תקצוב של הרשאה בסך 110 מיליון שקל לביצוע עבודות תכנון ופיתוח במגזר הכפרי, תקצוב הרשאה בסך כ-60 מיליון שקל לביצוע עבודות תכנון ופיתוח במגזרי המיעוטים על-פי החלטות ממשלה, ועוד תקצוב של 11 מיליון שקל לתכנון תוכניות מתאריות לפינוי ובינוי.

יעקב ליצמן: איפה זה?

<יובל טלר: שנייה, אני אסיים - - -

יעקב ליצמן: לא, לא.

יעקב ליצמן: תסביר לי לאיפה הולך 11 מיליון שקל.

<יובל טלר: 10.5 מיליון שקל לתחזוקת תשתיות מערכות המחשוב.

יעקב ליצמן: אתה לא עונה לי.

יעקב ליצמן: שאלתי אותך שאלה, אתה מתחמק לי.

ניסן סלומינסקי: הוא שאל על סעיף 4.

יעקב ליצמן: איפה הולך 11 מיליון שקל האלו?

<יובל טלר: לענות עכשיו או לסיים להציג את הפנייה?

ניסן סלומינסקי: תציג את הכול ואחר-כך תענה.

ניסן סלומינסקי: בסדר.

<יובל טלר: תקצוב הרשאה בשווי 8.5 מיליון שקל לצורך מיגון ישובי שדרות, ותקצוב הרשאה בסך 6 מיליון שקל לפיתוח העיר העתיקה באר-שבע.

ניסן סלומינסקי: אתה רוצה טיפה להסביר מעבר למה שקראת ואחר-כך ישאלו כאן שאלות?

ניסן סלומינסקי: המטרה המרכזית של זה היא להגדיל את ההיצע של הדירות?

<יובל טלר: מתוך ה-650 מיליון, 640 מיליון שקל מיועדים לתכנון פיתוח תשתיות לצורך שיווקים, לקידום שיווקים.

יעקב ליצמן: איפה?

<יובל טלר: יש רשימה.

<יובל טלר: בכל הארץ.

יעקב ליצמן: איפה?

ניסן סלומינסקי: תקריא, בבקשה, את הרשימה.

<יובל טלר: עבודות תכנון ופיתוח באמצעות חברות מנהלות באבו-גוש, באור-עקיבא, באילת, באשקלון, בבאר אורה, בבאר-שבע, בבית-שמש, בביתר, גדרה, דיר חנא, חריש, יבנה - - -

יעקב ליצמן: כמה כסף לבאר שבע וכמה לביתר?

<יובל טלר: מדובר בתוספת תקציבית על בסיס מה שאוּשר.

<יובל טלר: חשוב להגיד שתקצוב ההרשאה לפיתוח של חברות מנהלות, מדובר בהרשאה שניתנת כנגד הכנסות.

<יובל טלר: לא מדובר בתקציב שהמדינה שמה - - -

יעקב ליצמן: אבל כמה כסף יוצא לך על זה, מספרית?

<יובל טלר: בבאר-שבע התחייבויות נוספות של 120 מיליון שקל.

יעקב ליצמן: בביתר ובאבו-גוש?

<יובל טלר: בביתר התחייבויות נוספות של 30 מיליון שקל.

<יובל טלר: באבו-גוש התחייבויות נוספות של 200 אלף שקל.

<יובל טלר: אבל זה עניין תוספתי.

<יובל טלר: הוקצה כבר מתחילת שנה 6.5 מיליון שקל לצורך קדם מימון לתכנון מפורט.

יעקב ליצמן: כמה דירות באבו-גוש?

<יובל טלר: אין לי מספרים פה.

יעקב ליצמן: 11 מיליון שקל, למה זה?

<יובל טלר: עושים תוכניות מתאריות בערים: גבעתיים, חולון, ירושלים, חיפה, הרצליה, נתניה ובת-ים.

יעקב ליצמן: אתה יכול לתת לי פירוט למקומות?

יעקב ליצמן: תגיד לי מה המקומות.

<יובל טלר: אין לי פה רשימה של השכונות בערים האלה.

ניסן סלומינסקי: אז תרשום לך, ותעביר את זה - - -

יעקב ליצמן: רגע, זה נראה לי קצת - - -

ניסן סלומינסקי: רב יעקב, הוא יעביר לך את הפירוט של השכונות.

יעקב ליצמן: הוא לא יעביר לי.

יעקב ליצמן: אני מצהיר זה פעם עשירית לקדנציה הנוכחית: מעולם לא קיבלתי שום העברה לשום פרט שביקשתי.

ניסן סלומינסקי: רק רגע.

ניסן סלומינסקי: מה שמך?

<יובל טלר: יובל טלר.

ניסן סלומינסקי: אתה, אישית, תברר ותעביר לליצמן וגם לנו, לוועדה.

יעקב ליצמן: לא, אבל אני רוצה לדעת, תן לי פירוט לכל המקומות.

יעקב ליצמן: עוד פעם, גבעתיים כמה?

<יובל טלר: אני לא יודע להגיד מספרים ברמה של איזו שכונה.

יעקב ליצמן: אני חושד שיש כאן משהו לא בסדר.

ניסן סלומינסקי: הוא מקריא את הרשימה שנתנו לו.

יעקב ליצמן: אני לא סתם מדבר.

יעקב ליצמן: אני רוצה, לפני ההצבעה, אני רוצה לדעת מה קורה בסעיף הזה.

ניסן סלומינסקי: אז הוא מפרט לך.

יעקב ליצמן: הוא לא מפרט.

יעקב ליצמן: אני רוצה בכל מקום בדיוק כמה כסף.

יעקב ליצמן: אני רוצה שאתה תסביר לי עכשיו, 11 מיליון שקל לאיפה הולך.

<יובל טלר: ברמת העיקרון, תכנון תוכניות מתאריות.

<יובל טלר: מדובר בתכנון של שכונות - - - יש להם תנאים ברורים.

<יובל טלר: מינימום של 2,000 יחידות דיור.

יעקב ליצמן: תגיד לי, 2,000 יש בגבעתיים?

יעקב ליצמן: איפה?

<יובל טלר: בכל הערים שהזכרתי מקצים תקציבים לתכנון תוכניות מתאריות לשכונות.

<יובל טלר: אני אבדוק את הרשימה של השכונות - - -

יעקב ליצמן: עם כל הכבוד - - -

ניסן סלומינסקי: די, רב יעקב, רב יעקב, הוא אמר לך את הערים - - -

יעקב ליצמן: לא, לא.

יעקב ליצמן: ניסן, על הסעיף הזה אני לא מוכן לעבור לסדר היום.

ניסן סלומינסקי: בסדר, אז הוא יעביר לך את זה.

יעקב ליצמן: אני רוצה לפני שאני מצביע, אתה תיתן לי פירוט על 11 מיליון שקל, איפה זה הולך.

ניסן סלומינסקי: רב יעקב, הוא אמר לך את הערים, הוא יעביר לך את הפירוט של השכונות בערים עצמן.

ניסן סלומינסקי: נקודה.

ניסן סלומינסקי: עכשיו יצביעו, אתה תגיש רביזיה.

ניסן סלומינסקי: עד שיצביעו על הרביזיה, יהיו לך את הפירוט הזה גם.

יעקב ליצמן: אני מבטיח לך: לא יהיה.

ניסן סלומינסקי: לא יהיה לך?

ניסן סלומינסקי: נראה.

ניסן סלומינסקי: הוא התחייב אישית.

יעקב ליצמן: אתה לא מתחייב לא להעביר את זה אם - - -

ניסן סלומינסקי: לא, אני אומר: הוא הבטיח.

יעקב ליצמן: אני אומר לך שאתם מסתירים משהו כאן שאני יודע.

ניסן סלומינסקי: חמד, בבקשה.

יעקב ליצמן: אני יודע שאתם מסתירים כאן משהו.

ניסן סלומינסקי: חמד, בבקשה.

חמד עמאר: יש לי שתי שאלות.

חמד עמאר: אחת בקשר - - -

יעקב ליצמן: היתה לי עוד שאלה.

יעקב ליצמן: אני אעשה את זה אחר-כך.

חמד עמאר: היישובים עוספייה ודליה, הובטח 8 מיליון שקל בתכנון, גם מכיוון משרד השיכון.

חמד עמאר: זה היה לפני יותר משנה.

חמד עמאר: עד היום לא הועבר שקל אחד לנושא הזה ואני לא רואה אותו ברשימה עכשיו.

חמד עמאר: דבר שני, 59 מיליון שקל למגזר הלא-יהודי: אני קיימתי דיון כאן בוועדה, והתברר לי "זירו" הועבר כסף למגזר הלא-יהודי מכל התוכנית.

חמד עמאר: מכל התוכנית שמדובר כאן על תקציב 120 מיליון שקל, עד היום לא בוצע, מ-2010, עד היום לא בוצע שקל אחד בתוכנית של התכנון.

חמד עמאר: למי אתם מעבירים את ה-59 מיליון שקל?

<יובל טלר: 59 מיליון שקל מיועדים, בהנחיה לפי החלטת ממשלה, ליישובים.

<יובל טלר: יש לנו תוכנית עבודה מאוד - - -

חמד עמאר: אין תוכנית עבודה.

חמד עמאר: אני קיימתי דיון כאן.

חמד עמאר: לא הועבר שקל, לא ביצעו בשקל אחד תכנון.

חמד עמאר: לא ביצעו בשקל אחד תכנון, למה אני מעביר להם 59 מיליון שקל עכשיו?

חמד עמאר: הרי לא בוצע תכנון.

<יובל טלר: מדובר בתקציבים שונים.

<יובל טלר: זה תקציבים שיועדו ליישובים מסוימים, ותקציבים עכשיו שמיועדים ליישובים אחרים - - -

חמד עמאר: לא היה יישובים - - - לתוכנית של פראוור של 800 מיליון שקל.

חמד עמאר: אני קיימתי דיון כאן.

חמד עמאר: 120 מיליון שקל – שקל אחד עד עכשיו לא בוצע, וזה מה שאמרה ממשרד השיכון, שעד עכשיו לא בוצע בשקל אחד.

חמד עמאר: למה אני צריך להעביר להם 59 מיליון שקל עכשיו?

<יובל טלר: 59 מיליון מיועדים למטרות אחרות.

יעקב ליצמן: הבטחות אחרות.

חמד עמאר: ניסן, גם אני מבקש לא להעביר את זה עד שאני אדע בדיוק מה קורה עם ה-59 מיליון שקל - - -

<יובל טלר: עבור ה-59 מיליון שקל, יש לי פה רשימה מדויקת, כולל תוכנית עבודה מלאה.

<יובל טלר: אם אתה רוצה, אני יכול להעביר לך אותה כבר עכשיו.

חמד עמאר: אני ראיתי התוכניות, אבל לא ראיתי ביצוע.

יעקב ליצמן: מעניין, למה לדברים שלו יש לך תשובות על המקום, ומה שאני מבקש אין לך תשובות?

חמד עמאר: ראשי רשויות ישבו כאן, לא היה ביצוע.

ניסן סלומינסקי: רק רגע, אבל למה אתה לא רוצה לאשר?

ניסן סלומינסקי: אם לא יהיה אישור, ודאי שלא יכול להיות ביצוע.

<קריאות: - - -

ניסן סלומינסקי: לא, אבל אתה רוצה לתת כסף.

חמד עמאר: התברר שאין ביצוע שם.

חמד עמאר: אין ביצוע, לא ביצעו, בקשר ל-8 מיליון שקל של דליה ועוספייה.

יעקב ליצמן: עובדה, בשבילו יש לו את כל הפירוט.

חמד עמאר: - - - עד היום אני לא ראיתי, ושם תקועים בכל התוכניות, בגלל 8 מיליון שקל של משרד השיכון לא מצליחים להתקדם בכלל.

ניסן סלומינסקי: חמד, פה רוצים לאשר להעביר כסף, אז זו תהיה שטות לעצור.

ניסן סלומינסקי: אתה יכול לדרוש את הפירוט ולקבל ממנו, לשאול תשובה למה ה-8 מילון - - -

חמד עמאר: היו כאן ראשי רשויות, אמרו שלא הועבר שקל אחד ולא היה ביצוע.

חמד עמאר: הנושא הזה משנת 2010.

חמד עמאר: אנחנו מדברים כמעט חמש שנים אחרי.

חמד עמאר: עכשיו אני רוצה להעביר את זה לאוויר?

חמד עמאר: אני רוצה לקיים עוד דיון בנושא הזה - - -

ניסן סלומינסקי: לא, אבל אתה רוצה בינתיים לעצור העברה של כסף אליהם.

ניסן סלומינסקי: חבל.

ניסן סלומינסקי: למה אתה רוצה לעצור?

ניסן סלומינסקי: כאן רוצים לתת כסף.

ניסן סלומינסקי: לוין, מישהו מכם בקי בנושא של המגזר?

<אריאל לוין: זו ישיבה ספציפית, להביא את האנשים הספציפיים.

חמד עמאר: אני הבאתי את האנשים הספציפיים ונאמר לי שלא בוצע כלום.

ניסן סלומינסקי: לא, השאלה ממשרד השיכון.

חמד עמאר: גם משרד השיכון היה כאן.

חמד עמאר: לא בוצע.

חמד עמאר: יש תקציב של 120 מיליון – אנחנו מדברים מ-2010, אנחנו בסוף 2014, כמעט חמש שנים.

חמד עמאר: לא היה ביצוע.

ניסן סלומינסקי: היתה פעם ישיבה אחת שאני הצטרפתי אליכם - -

חמד עמאר: זו אותה ישיבה.

ניסן סלומינסקי: - - והיה מישהו מהמשרד, שאחראי על המגזר, והוא נתן פירוט מלא שנעשו הרבה מאוד דברים.

חמד עמאר: זה על הדרוזים.

חמד עמאר: כאן אני מדבר על תוכנית אחרת.

ניסן סלומינסקי: אז אולי להביא מישהו בקי?

חמד עמאר: אני הבאתי אותם.

ניסן סלומינסקי: לא, מישהו משרד השיכון.

חמד עמאר: אני אומר לך: יש להם תקציב של 120 מיליון שקל, שלא ביצעו ב-120 מיליון שקל אפילו שקל אחד.

<אריאל לוין: אני אעביר את זה לבדיקה של האנשים הרלוונטיים - - -

ניסן סלומינסקי: אבל הוא לא יודע לתת לך תשובה על זה.

ניסן סלומינסקי: הוא יכול לתת לך עכשיו תשובה על הפירוט.

חמד עמאר: להצביע אין לי בעיה.

חמד עמאר: אני מגיש רביזיה על זה.

חמד עמאר: אני רוצה פירוט בדיוק מה נעשה, איפה נעשה, איזה יישובים ומה קורה עם ה-8 מיליון שקל.

ניסן סלומינסקי: אתם תבקשו ממי שאחראי על המגזר הזה, שיישב עם חמד וייתן לו את זה.

ניסן סלומינסקי: עוד שאלות?

יעקב ליצמן: שאלתי על המחשוב.

יעקב ליצמן: מי מקבל את זה?

<קריאה: כל התוכניות של המשרד הן נושא של המחשוב.

יעקב ליצמן: לא הבנתי, עד עכשיו עברתם בגוגל?

יעקב ליצמן: מה עשית עד עכשיו?

<קריאה: מפתחים תוכניות של החשבות - - -

יעקב ליצמן: מי מקבל את זה?

יעקב ליצמן: יש מכרז?

<קריאה: אין מישהו שמקבל.

<קריאה: מעסיקים חברות - - -

יעקב ליצמן: זה מכרז.

יעקב ליצמן: מי?

<קריאה: אני אגיד לך במקרה הספציפי הזה: זה הארכה בעוד שנה של מכרז שזכתה IBM, היתה לה אופציה לעוד שנה ועכשיו מאריכים לה בעוד שנה את המכרז.

יעקב ליצמן: בלי מכרז?

<קריאה: לא, עם מכרז.

<קריאה: היה מכרז, במכרז יש אופציה לשנה נוספת.

<קריאה: לפי המכרז מאריכים לה את זה, הכול לפי הדין, בשנה נוספת, 10.5 מיליון.

יעקב ליצמן: בסעיף 7 יש לך באר-שבע עוד פעם.

<יובל טלר: נכון, סעיף 7 מדבר על החלטת ממשלה בנושא העיר העתיקה באר-שבע.

יעקב ליצמן: אבל מה ההבדל בין זה ל-4?

<יובל טלר: סעיף 4 מדבר על תכנון תוכניות מתאריות לפינוי ובינוי.

יעקב ליצמן: אני שמעתי.

יעקב ליצמן: את באר-שבע גם הזכרת שם.

יעקב ליצמן: אז שאלתי, מותר לשאול בכל מקום, או לא?

<יובל טלר: לא אמרתי: באר-שבע.

<יובל טלר: תכנון תוכניות מתאריות לפינוי-בינוי זה בערים אחרות.

יעקב ליצמן: איפה?

<יובל טלר: גבעתיים, חולון, לא בבאר-שבע בכלל.

יעקב ליצמן: דיברתי אתך על באר-שבע לפני שתי דקות.

<יובל טלר: זה אמרתי בחלק של תכנון ועבודות פיתוח באמצעות חברות מנהלות.

ניסן סלומינסקי: כשהוא אמר 120 מיליון וכל זה – זה היה בסעיף אחר, זה לא בסעיף הזה.

יעקב ליצמן: אתה לא תעביר את זה עד שהוא ייתן לי את הפירוט של 11 מיליון שקל?

יעקב ליצמן: ואני אומר לך מיד שאני יודע שיש שם בעיה.

ניסן סלומינסקי: בסדר, אני גם רוצה לשמוע אם יש בעיה, אבל הוא ייתן לך את זה.

יעקב ליצמן: הוא ייתן לי, ויהיה דיון על זה.

ניסן סלומינסקי: בסדר,אוקי.

ניסן סלומינסקי: רבותי, אם תמו השאלות, ואתה תעביר לו את זה, כי הוא יגיש רביזיה - - -

יעקב ליצמן: לא תמו השאלות.

יעקב ליצמן: לא קיבלתי תשובות.

ניסן סלומינסקי: בסדר, הוא ייתן לך.

ניסן סלומינסקי: מי בעד לאשר את פנייה מס' 265?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: פנייה מס' 265 אוּשרה.

חמד עמאר: רביזיה.

יעקב ליצמן: גם אני רביזיה.

ניסן סלומינסקי: רביזיה לשניכם.

ניסן סלומינסקי: תשתדלו להעביר לו את זה ושמישהו ישב עם חמד.

<טמיר כהן: שיעבירו את זה גם אלינו.

ניסן סלומינסקי: הכול תמיד עם העתק לוועדה.

<טמיר כהן: דרך הוועדה.

ניסן סלומינסקי: דרך הוועדה.

ניסן סלומינסקי: פנייה מספר 267.

<אורי שיינין: אורי שיינין, רפרנט תעסוקה באגף תקציבים.

<אורי שיינין: הפנייה נועדה לביצוע מספר שינויים בתקציב משרד הכלכלה.

<אורי שיינין: עיקריהם הוא הגדלת תקציב מעונות יום, סבסוד מעונות יום להורים עובדים ב-69 מיליון ש"ח, בהתאם לביצוע בפועל.

<אורי שיינין: בנוסף, יש פה הגדלה של הרשאה להתחייב של תקציב ההנדסאים והטכנאים, מימון הלימודים במכללות הטכנולוגיות, בהתאם למתווה רב-שנתי שנחתם באוקטובר האחרון בין המכללות לבין משרד הכלכלה ומשרד האוצר.

<אורי שיינין: בנוסף, יש עוד הסטות תקציבים שונות בהכשרה מקצועית, בתקצוב של הכשרות מקצועיות לאוכלוסיה האתיופית, תקצוב של פנימיות בבתי-ספר המקצועיים.

<אורי שיינין: אלה הדברים הגדולים שיש.

<אורי שיינין: הפירוט כפי שמופיע בפנייה.

יעקב ליצמן: סעיף 11: שירות לאומי – זה היה במכרז?

<אורי שיינין: משק לשעת חירום במשרד הכלכלה, יש לו חמישה תקני שירות לאומי.

<אורי שיינין: הם פשוט החליטו שלא כדאי להם לצאת למכרז חדש אלא הם משתמשים במכרז של מִנהלת השירות הלאומי ודרכו הם מגייסים את המתנדבים.

יעקב ליצמן: אבל זה לא חוקי.

<אורי שיינין: לא, לא.

<אורי שיינין: זה חוקי.

<אורי שיינין: כמה משרדי ממשלה עושים את זה.

<אורי שיינין: זו לא תופעה ייחודית.

יעקב ליצמן: זה שיש כמה גנבים, זה לא מכשיר את הגנב הראשון.

יעקב ליצמן: אני שאלתי אותך אם זה חוקי או לא חוקי.

<אורי שיינין: יש מכרז של המִנהלת, שהם פונים לגופים המוכרים בשביל לגייס X מתנדבים.

<אורי שיינין: יכול להיות שזה יהיה X ויכול להיות שזה יהיה 5 X, וזה מורכז ממתנדבים שמופעלים על-ידי המִנהלת ועל ידי עוד גופים, ועל-ידי עוד גופים קטנים ממשרדי הממשלה שיש להם מספר מצומצם של תקנים ולא שווה להם לעבור את התהליך המכרזי באופן נפרד, אלא עושים אותו באופן מרוכז דרך המִנהלת.

<אורי שיינין: זה לא תהליך חדש, זה משהו שקורה.

<אורי שיינין: זה כחוק.

יעקב ליצמן: מה עם סעיף 7: התאמת תקציב סבסוד הילדים – מה הקריטריונים שם?

יעקב ליצמן: מה עושים שם?

<אורי שיינין: התוכנית של בינוי מעונות יום, יש בה תקנות משנה, ועשינו התאמה של התקציב בתוך התקנות.

<אורי שיינין: בסוף אתם לא רואים את זה ברמת התוכניות, אבל ראינו לנכון לדווח על זה שיש שינויים ברמת התקציב.

יעקב ליצמן: אתה יכול להעביר לי מה התוכנית שלכם לגבי סבסוד?

<אורי שיינין: כן, הוא עמד על 835 - - -

יעקב ליצמן: אני רוצה לדעת מה אתם עושים, מה התוכניות, מי מקבל ומה הקריטריון.

<אורי שיינין: הקריטריונים לקבלת סבסוד למעונות יום - - -

ניסן סלומינסקי: לא, הוא מבקש שתעביר לו את זה.

<אורי שיינין: אה, להעביר?

<אורי שיינין: אני אעביר.

יעקב ליצמן: אני רוצה לראות מי קיבל.

יעקב ליצמן: אפשר לקבל רשימה מכם?

<אורי שיינין: רשימה שמית אני לא יכול להעביר.

יעקב ליצמן: לא שמית.

יעקב ליצמן: שם זה מקומות.

<אורי שיינין: מה, לפי יישובים?

<אורי שיינין: תסביר לי בדיוק מה אתה רוצה.

יעקב ליצמן: מעונות ומשפחתונים, בטח.

יעקב ליצמן: מי מקבל?

<אורי שיינין: לפי יישובים?

יעקב ליצמן: לא רוצה יישובים.

יעקב ליצמן: אני רוצה בכל יישוב מי מקבל.

יעקב ליצמן: יש משפחתונים ברחוב שלי, אני רוצה לדעת כמה הוא מקבל.

<אורי שיינין: אני אעביר את כל הנתונים שיש בידי.

ניסן סלומינסקי: תוציא את הנתונים שיש לכם.

<אורי שיינין: אין בעיה.

יעקב ליצמן: אתה מטעם האוצר?

<אורי שיינין: מטעם משרד האוצר.

יעקב ליצמן: לא, אבל מתמ"ת.

יעקב ליצמן: אתה תביא לי מתמ"ת.

<אורי שיינין: אני אביא מתמ"ת.

<אורי שיינין: יש להם מערכת שמרכזת בצורה מאוד נוחה את הנתונים.

ניסן סלומינסקי: רבותי, מי בעד לאשר את פנייה מס' 267?

ניסן סלומינסקי: ירים את ידו.

ניסן סלומינסקי: מי נגד?

יעקב ליצמן: רביזיה.

יעקב ליצמן: בעד – רוב

יעקב ליצמן: פנייה מס' 267 אוּשרה.

ניסן סלומינסקי: הפנייה אוּשרה ויש עליה רביזיה.

ניסן סלומינסקי: פנייה מס' 280 עד 282 – יש מישהו שמציג את זה?

ניסן סלומינסקי: אין?

ניסן סלומינסקי: משרד ראש הממשלה, לא?

יעקב ליצמן: מפחדים להציג את זה, יש שם כל מיני שירקעס.

ניסן סלומינסקי: אם אין, נמשיך הלאה.

ניסן סלומינסקי: איזה פניות יש לך?

<אסף וסרצוג: הראשונה היא 283 עד 287.

<אסף וסרצוג: שמי אסף וסרצוג, רפרנט ביטחון פנים ממשרד האוצר.

<אסף וסרצוג: הפנייה נועדה לתגבר את התקציב השוטף של המשרד לביטחון פנים בכ-100 מיליון ש"ח ואת התקציב השוטף בכ-67 מיליון ש"ח לטובת הנושאים הבאים: 65 מיליון ש"ח זה לטובת תגבור מערך הסיגינט של המשטרה בחטיבת המודיעין, בעיקר לטובת רכש של טכנולוגיות חדשות.

<אסף וסרצוג: 20 מיליון ש"ח זה לשם מימוש תוכנית רב-שנתית ברשות הכבאות, זה בהתאם לביצוע בפועל.

<אסף וסרצוג: 13 מיליון ש"ח זה תקצוב פורשים במשטרת ישראל, זה לטובת הקמת המכללה הלאומית לשוטרים, מפרישים שוטרים קיימים, זה היה חלק מהתכנון.

<אסף וסרצוג: 11 מיליון ש"ח זה תגבור תקציב קניות שב"ס.

<אסף וסרצוג: 10 מיליון ש"ח זה הקמת אורגן משטרתי באיזור שפרעם.

<אסף וסרצוג: 7.7 מיליון ש"ח זה הגברת הטיפול בתופעת השחיתות הציבורית, זה חיזוק המשטרה.

<אסף וסרצוג: ועוד כ-7 מיליון ש"ח עבור תגבור יחידות "צור", שזה טיפל ומעקב אחר עברייני מין, ויחידת "נחשון", שהיא יחידת הליוויים בשירות בתי-הסוהר.

יעקב ליצמן: רק תגיד לי, טיפול משטרתי בשחיתות הציבורית, לאיפה זה?

<אסף וסרצוג: יש ביחידה להב 433 - - -

יעקב ליצמן: מי המושחתים?

אלכס מילר: מי שהורשע כבר.

יעקב ליצמן: הוא לא מבין בדיחות, מה?

ניסן סלומינסקי: מי בעד לאשר את פנייה מס' 283 עד 287?

ניסן סלומינסקי: ירים את יד.

ניסן סלומינסקי: מי נגד?

ניסן סלומינסקי: בעד – רוב

ניסן סלומינסקי: פנייה מס' 283 עד 287 אוּשרה.

ניסן סלומינסקי: הפנייה אוּשרה.

יעקב ליצמן: אני נמנע ואני לא מבקש רביזיה.

ניסן סלומינסקי: מאה אחוז.

<אסף וסרצוג: הפנייה הבאה, מס' 288 ו-289, היא מימוש החלטת ממשלה 1662 מיום 1 ביוני 2014.

<אסף וסרצוג: זה בעצם העברת התחום: יש את ועדת רעידות אדמה, התחום שלה עובר לרח"ל, נמצא בסעיף 16 ולכן פה מבוצעת ההעברה.

ניסן סלומינסקי: מי בעד לאשר את 288-289?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: בעד – פה אחד

<אסף וסרצוג: פנייה 290–291 היא פנייה שנועדה להעביר סכום של כ-1.7 מיליון ש"ח מהתקציב השוטף של המשרד לביטחון פנים לתקציב הפיתוח.

<אסף וסרצוג: זה בעבור שני נושאים: הנושא הראשון זה מערכת מידע.

<אסף וסרצוג: יש איזשהו פרויקט שבו מקימים מערכת מידע משולבת, ענן מידע שאליו הגופים מעלים את הנתונים והגופים האחרים ידעו למשוך אותו.

<אסף וסרצוג: ונושא נוסף: לרשות הכבאות יש את מערכת "ניצן", מערכת הקשר המשטרתית, היא הורחבה גם אליה.

<אסף וסרצוג: היא צריכה להשתתף במשטרה לטובת התחזוקה.

<אסף וסרצוג: התחזוקה מתבצעת דרך המשטרה.

ניסן סלומינסקי: מי בעד לאשר את 290–291?

ניסן סלומינסקי: ירים את ידו.

ניסן סלומינסקי: בעד – פה אחד

ניסן סלומינסקי: בפנייה הראשונה, עדיין אין כאן שום תקצוב לתגבור של שוטרים?

<אסף וסרצוג: לא, לא.

<אסף וסרצוג: יש הרבה מאוד תגבור שוטרים בפניות האלה.

<אסף וסרצוג: אתה מדבר על המשטרה?

ניסן סלומינסקי: כן.

<אסף וסרצוג: אז יש פה תגבור מאוד-מאוד משמעותי של שוטרים.

<אסף וסרצוג: זה בהתאם לסיכום עם המשטרה.

<אסף וסרצוג: כל הנושא של מערך הסיגינט זה תגבור שוטרים, אורגן משטרתי בשפרעם זה תגבור שוטרים, יחידת שחיתות ציבורית זה תגבור שוטרים - - -

ניסן סלומינסקי: כמה סך-הכול תוספת שוטרים יש?

<אסף וסרצוג: הפנייה הזאת מתקצבת את הסכומים החד-פעמיים להקמה.

<אסף וסרצוג: בתקציב 2015 נוספו מאות רבות, עד קרוב לאלף שוטרים - - - לצורך העניין, הקמת אורגן שפרעם, זה הכסף החד-פעמי להתחיל את ההקמה והשוטרים יגויסו בהמשך.

<אסף וסרצוג: כבר פורסמו התקנים שלהם.

ניסן סלומינסקי: תודה רבה.

ניסן סלומינסקי: סיימנו למעשה את כל ההעברות .

ניסן סלומינסקי: הישיבה נעולה.